cyanic-selkie/wikianc huggingface dataset:
இரண்டாம் இரகுநாத தொண்டைமான்
குறிப்புகள்
பகுப்பு:1798 பிறப்புகள் பகுப்பு:1839 இறப்புகள் பகுப்பு:புதுக்கோட்டை சமஸ்தானம்
சரவாக் இராச்சியம்
சரவாக் இராச்சியம் அல்லது சரவாக் நாடு (ஆங்கிலம்: Raj of Sarawak; அல்லது State of Sarawak (மலாய்: Kerajaan Sarawak) என்பது போர்னியோ தீவின் வடமேற்குப் பகுதியில் அமைந்து இருந்த ஒரு பிரித்தானியாவின் காப்பு நாடாகும். புரூணை சுல்தானகத்தில் இருந்து ஜேம்சு புரூக் (James Brooke) எனும் ஆங்கிலேயர் பெற்ற சில பகுதிகளைக் கொண்ட ஒரு சுதந்திர நாடாக சரவாக் நாடு உருவாக்கப்பட்டது.
1850-ஆம் ஆண்டில் ஐக்கிய அமெரிக்காவும்; 1864-ஆம் ஆண்டில் ஐக்கிய இராச்சியமும் சரவாக் இராச்சியத்தைத் தனி நாடாக அங்கீகரித்தன.
பொது
சரவாக் இராச்சியம் தனிநாடாக அங்கீகரிக்கப் பட்டதும், ஜேம்சு புரூக் புரூணையில் இருந்து மேலும் சில பகுதிகளைச் சரவாக் இராச்சியத்துடன் இணைத்துக் கொண்டார். இவரின் ஆட்சிக்கு எதிராக சரவாக் இராச்சியத்தில் பல கிளர்ச்சிகள் நடைபெற்றன. அந்தக் கிளர்ச்சிகளை அடக்குவதற்கு ஏற்பட்ட செலவுகளாலும், அக்காலக் கட்டத்தில் நிலவிய பொருளாதார மந்த நிலையினாலும், புரூக் பெரும் கடனாளியானார்.
சார்லசு புரூக்
பொருளாதார வளர்ச்சியை உயர்த்துவதற்காக, சார்லசு புரூக் சீனாவில் இருந்தும் சிங்கப்பூரில் இருந்தும் தொழிலாளர்களை வரவழைத்து வேளாண்மைப் பணிகளில் ஈடுபடுத்தினார். மிக விரைவிலேயே, மிளகு உற்பத்தியில் சரவாக் நாடு, உலகின் முன்னணி இடத்திற்கு வந்தது. அத்துடன் எண்ணெயும் இயற்கை மீள்ம உற்பத்தியிலும் முன்னிலைக்கு வந்தது.
சார்லசு புரூக்கிற்குப் பின்னர் அவரின் மகன் சார்லசு வைனர் புரூக் (Charles Vyner Brooke) ஆட்சிப் பொறுப்பை ஏற்றார். ஆனால் இரண்டாம் உலகப் போர், மற்றும் சப்பானியரின் வருகை இந்த இராச்சியத்திற்கு ஒரு முடிவுப் புள்ளியாக அமைந்தது.
சார்லசு வைனர் புரூக்
சார்லசு வைனர் புரூக், ஆத்திரேலியாவில் தஞ்சம் அடைந்தார். 1942-இல் சரவாக் நாடு சப்பானியரின் இராணுவ ஆளுகைக்குக் கீழ் வந்தது. போரின் இறுதியில், 1946-இல் பிரித்தானிய முடியாட்சிக்கு உரிய குடியேற்ற நாடாகியது.
பெரும்பாலான ஆஸ்திரேலிய, பிரித்தானியப் போர்க் கைதிகள் சரவாக்கில் சிறை வைக்கப் பட்டனர். பசிபிக் போர்க் காலத்தில் கூட்டுப் படைகள் கிழக்கில் தமது இருப்பை நிலை நிறுத்தினர். பின்னர் அவர்கள் போர்னியோ தீவை விடுவித்தனர்.
சப்பானியப் படைகள்
1945 செப்டம்பரில் இருந்து சரவாக்கின் நிர்வாகம் பிரித்தானிய இராணுவத்தின் கட்டுப்பாட்டுக்குள் வந்தது. சார்லசு வைனர் புரூக், நாட்டின் நிர்வாகத்தைக் கவனிக்கும் பொருட்டு நாடு திரும்பினார், ஆனாலும், பின்னர் காலத்தில் அதன் நிருவாகத்தை பிரித்தானியாவிடம் ஒப்படைத்தார்.
1946 சூலை 1-இல் சரவாக் பிரித்தானியாவின் முடியாட்சிக்கு உரிய குடியேற்ற நாடாகியது. இந்தச் சரவாக் இராச்சியம் 1963 செப்டம்பர் 16-இல் சரவாக் என்ற பெயரில் மலேசியக் கூட்டமைப்பில் ஒரு மாநிலமாக இணைந்தது.
வெளி இணைப்புகள்
பகுப்பு:போர்னியோ பகுப்பு:சரவாக் பகுப்பு:சரவாக் வரலாறு பகுப்பு:சரவாக்கில் அரசியல்
உமேசு ஜி. ஜாதவ்
உமேசு கோபால்தேவ் ஜாதவ் (Umesh G. Jadhav) ஒரு இந்திய அரசியல்வாதியும் மற்றும் குல்பர்கா மக்களவைத் தொகுதியில் இருந்து 17 வது மக்களவைக்குத் தேர்ந்தெடுக்கப்பட்ட நாடாளுமன்ற உறுப்பினரும் ஆவார். அவர் சின்சோலி தொகுதியில் இருந்து இந்திய தேசிய காங்கிரசு கட்சியின் சட்டமன்ற உறுப்பினராக இருந்தார், ஆனால் அவர் கட்சியிலிருந்து விலகி 2019 மார்ச் மாதம் பாரதீய ஜனதா கட்சியில் சேர்வதற்காகவும், குல்பர்காவிலிருந்து மக்களவைத் தேர்தலில் போட்டியிடவும் சட்டமன்ற உறுப்பினர் பதவியிலிருந்து விலகினார்.
வாழ்க்கை மற்றும் கல்வி
ஜாதவ் கோபால்தேவுக்குப் பிறந்தார், குல்பர்காவைச் சேர்ந்தவர். பெங்களூர் மருத்துவக் கல்லூரியில் 1991 ஆம் ஆண்டில் பொது அறுவை சிகிச்சையில் முதுகலை முடித்தார். அவர் தொழில் மூலம் ஒரு மருத்துவர்.
குறிப்புகள்
பகுப்பு:17வது மக்களவை உறுப்பினர்கள் பகுப்பு:கர்நாடக சட்டமன்ற உறுப்பினர்கள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள்
தர்மலிங்கமலை தர்மலிங்கேசுவரர் கோயில்
தர்மலிங்கமலை தர்மலிங்கேசுவரர் கோயில் என்பது தமிழ்நாடு மாநிலத்தில் கோயம்புத்தூர் மாவட்டத்தின் மதுக்கரை புறநகர்ப் பகுதியில் தர்மலிங்கமலை மீது அமையப் பெற்றுள்ள ஒரு சிவன் கோயில் ஆகும். தர்மர் சிவபெருமானை வழிபட்ட தலமாக இக்கோயில் கருதப்படுகிறது. கோயம்புத்தூரின் திருவண்ணாமலை என்றும் இத்தலம் போற்றப்படுகிறது.
இக்கோயிலில் மூலவர் தர்மலிங்கேசுவரர் ஆவார். இக்கோயிலின் தலவிருட்சம் வில்வமரம் ஆகும். தர்மலிங்கேசுவரர், விநாயகர், முருகன், நந்தி மற்றும் நவக்கிரகங்கள் ஆகியோர் இக்கோயிலில் அருள்பாலிக்கின்றனர்.
மகா சிவராத்திரி, ஐப்பசி அன்னாபிசேகம், சித்ரா பௌர்ணமி, தைப்பூசம், மார்கழி திருவாதிரை, திருக்கார்த்திகை, வைகாசி விசாகம், நவராத்திரி மற்றும் பங்குனி உத்திரம் ஆகியவை சிறப்பாகக் கொண்டாடப்படுகின்றன.
தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
நர்கிஸ் நேஹான்
நர்கிசு நேஹான் (Nargis Nehan) ( காபுல், ஆப்கானிஸ்தான், 1981 ) ஆப்கானித்தானைச் சேர்ந்த முன்னாள் அரசியல்வாதி ஆவார். இவர், அசரஃப் கனியின் அரசங்கத்தில் சுரங்கங்கள், பெட்ரோலியம் மற்றும் தொழில்துறை அமைச்சராக இருந்தார்.
ஆரம்ப கால வாழ்க்கை
இவரது தலைமுறையின் பல ஆப்கானியர்களைப் போலவே, இவரும் தனது நாட்டின் பல தசாப்த காலப் போரிலிருந்து தப்பிக்க ஆப்கானித்தானை விட்டு குழந்தையாக இருக்கும் போதே (தனது 12 வயதில்) வெளியேற வேண்டிய கட்டாயம் ஏற்பட்டது. ஆப்கான் உள்நாட்டுப் போரின்போது (1992-1996) நேஹானின் குடும்பம் காபூலை விட்டு வெளியேறியது. மேலும், 1980களில் சோவியத்–ஆப்கான் போர் தொடங்கி பாக்கித்தானில் குடியேறிய இலட்சக்கணக்கான ஆப்கான் அகதிகளுடன் இவரும் வளர்ந்தார். பாக்கித்தானில் இயங்கிவரும் ஆப்கானித்தான் அகதிகள் சமூகத்திற்கு உதவி வழங்கும் சர்வதேச அரசு சாரா நிறுவனங்களிடமிருந்து தனது கல்விக்கு இவர் நிதியுதவி பெற்றார்.
தொழில்
வணிக நிர்வாகத்தில் முதுகலைப் பட்டம் பெற்ற நேஹான், 2001இல் ஆப்கானித்தானில் அமெரிக்கா படையெடுத்ததைத் தொடர்ந்து நோர்வே அகதிகள் அமைப்புடன் பணிபுரிந்தார். அந்த படையெடுப்பு ஆப்கானித்தானின் தாலிபான் ஆட்சியை வீழ்த்திய பிறகு, நோர்வே உதவி அமைப்பு தனது அலுவலகத்தை திறக்க காபூலுக்குத் திரும்பும்படி இவரை நியமித்தது. நேஹான் அதை ஏற்றுக் கொண்டு காபூல் திரும்பினார். பின்னர் ஆப்கன் இடைக்கால நிர்வாகத்துடன் தொடர்ச்சியான நிலைப்பாடுகளை எடுக்க நிறுவனத்தை விட்டு வெளியேறினார். ஆப்கானித்தன் அரசில் சேர்ந்து அரசாங்கத்தில் நிதி அமைச்சகத்தில் கருவூலத் துறை தலைமை இயக்குநர், காபூல் பல்கலைக்கழகத்தில் நிர்வாகம் மற்றும் நிதிக்கான துணைவேந்தர், கல்வி மற்றும் உயர் கல்வி அமைச்சர்களுக்கு மூத்த நிர்வாக ஆலோசனையாளர் போன்ற பதவிகளை இவர் வகித்து வந்தார். இவர் நிதி அமைச்சகத்தில் கருவூலத் துறையில் சீர்திருத்தங்களை நிர்வகித்தார். மேலும் உலக வங்கி நிதியுதவி, கல்வி அமைச்சகத்திற்கான ஐந்தாண்டு முக்கியத் திட்டத்தின் வளர்ச்சியிலும் ஈடுபட்டார்.
ஆகத்து 2021 இல் காபூலில் தாலிபான் மீண்டும் கட்டுப்பாட்டைப் பெற்ற பிறகு, நேஹான் நோர்வேக்கு வெளியேறினார்.
வெளியீடுகள்
2007ஆம் ஆண்டில், இவர், ஆப்கானிய குடியரசுத் தலைவர் அசரஃப் கனி அகமத்சய்யுடன் இணைந்து, பட்ஜெட் ஆஃப் தி லிஞ்ச்பின் ஆஃப் தி ஸ்டேட்: லெசன்ஸ் ஆஃப் ஆப்கானிஸ்தான் என்ற தலைப்பில் ஒரு புத்தகத்தை எழுதினார்.
செயற்பாடு
இவர், சமத்துவம் அமைதி மற்றும் ஜனநாயகத்துக்கான அமைப்பின் நிறுவனர் ஆவார். இதன் நோக்கம்: "பெண்களையும் இளைஞர்களையும் செயலில் முடிவெடுப்பவர்களாக ஆக்குவதன் மூலமும், வாக்களிப்பதன் மூலம் தங்களின் தலைவர்களையும் பிரதிநிதிகளையும் தேர்ந்தெடுப்பதன் மூலமும், மாநில நிறுவனங்களின் செயல்திறனை கண்காணிப்பதன் மூலமும், பொதுக் கொள்கைகளுக்கு தங்களைப் பொறுப்பாக்குவதன் மூலமும்" அன்றாட வாழ்வில் மாற்றத்தின் முகவர்கள் ஆக மாற்றுவதே "
நேஹான், வெளிப்படைத்தன்மை மற்றும் பொறுப்புக்கூறலுக்கான ஆப்கான் கூட்டமைப்பான குடிமை அமைப்பின் கூட்டு பணிக்குழு உறுப்பினராகவும், நாட்டின் மத்திய வங்கியான ஆப்கானித்தான் வங்கியின் உயர்மட்ட அமைப்பின் உறுப்பினராகவும் உள்ளார். மத்திய வங்கியின் தலைமைத்துவத்தின் முதல் பெண்மணி இவர்.
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:ஆப்கானித்தான் நபர்கள்
ஏஃப்மைட்டு
ஏஃப்மைட்டு (Afmite) என்பது Al3(OH)4(PO4)(PO3OH)·H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். பிரெஞ்சு கனிமவியல்குழு சங்கம் நினைவாக இப்பெயர் கனிமத்திற்கு சூட்டப்பட்டது. பிரெஞ்சு கனிமவியல்குழு சங்கம் என்ற சொற்களின் ஆங்கில எழுத்துகளின் முதல் எழுத்தை சேர்த்து சுருக்கமாக ஏ.எப்.எம். என்ற அழைப்பின் நீட்சியாக இதற்கு ஏஃப்மைட்டு என்று பெயரிடப்பட்டது. பன்னாட்டு கனிமவியல் சங்கமும் இதை Afm என்ற குறியீட்டால் அடையாளப்படுத்துகிறது.
புற இணைப்புகள்
பகுப்பு:கனிமங்கள் பகுப்பு:பாசுப்பேட்டு கனிமங்கள்
கம்பளச் சுறா
கம்பளச் சுறாக்கள் (Carpet shark) என்பவை ஓரெக்டோலோபிஃபார்ம்ஸ் வரிசையில் வகைப்படுத்தப்பட்ட சுறாக்கள் ஆகும். இவை கடலடியில் அழகிய கம்பளம் விரித்ததுபோல காட்சி தரும். இதனால் இவை இப்பெயரால் அழைக்கப்படுகின்றன. இது ஓரெக்டோலோபிடே குடும்பச் சுறாக்களின் பொதுவான ஒரு பெயராக உள்ளது. கம்பளச் சுறாக்கள் ஐந்து செவுள் துளைகளையும், இரண்டு முதுகு துடுப்புகளையும், கண்களைத் தாண்டிவராத சிறிய வாயையும் கொண்டுள்ளன. இவற்றில் பல இன மீன்களின் அடித்தாடை முனையில் தாடி போன்ற தசையிழை அமைப்பை கொண்டுள்ளது.
குறிப்புகள்
பகுப்பு:சுறாக்கள்
ரங்கர்
சுவர்கதேவ் பிரமத்தா சிங்கா என்ற அரசரின் ஆட்சியில், 1744-1750ஆம் ஆண்டுகளுக்கு இடையில் கட்டப்பட்டது.
அண்மைக்கால நிலநடுக்கத்தினால், இந்த கட்டிடத்தில் சில இடங்களில் விரிசல் ஏற்பட்டுள்ளது.
இணைப்புகள்
பகுப்பு:அசாமில் உள்ள கட்டிடங்கள் பகுப்பு:சிவசாகர் மாவட்டம்
முகவாதம்
முகவாதம் (Bell's palsy) என்பது முகத்தின் ஏதேனும் ஒரு பக்கத்தில் உள்ள தசைகள் மொத்தமும் திடீரென்று பலவீனமடைந்து செயலிழப்பது ஆகும். இது பெரும்பாலும் குளிர் காலத்தில் மனிதர்களை தாக்கும் ஒரு நோயாகும். பெரும்பாலும் இது வைரஸ் கிருமிகளின் பாதிப்பினால் வருகிறது. வைரசுகள் முக நரம்பைப் பாதிக்கும்போது, அந்த நரம்பில் அழற்சி ஏற்பட்டு வீங்கிக்கொள்கிறது. அப்போது நரம்பின் செயல்பாடு தற்காலிகமாக நின்றுவிடும் சூழலில் முக வாதம் வருகிறது. முகவாதத்தால் முகத்தில் ஒரு பக்கம் செயல்படாமல் போகும். உதடுகள் கோணி, சிரிக்க முடியாது. கண்ணை மூடுவதற்குச் சிரமம் ஏற்படும். கண்ணில் நீர் வடியும் அல்லது கண் உலர்ந்துவிடும். வாயின் ஓர் ஓரத்தில் எச்சில் வடியும். சிலருக்குத் தலைவலிக்கும். இன்னும் சிலருக்குத் தாடை வலிக்கும். காதுக்குப் பின்புறம்கூட வலி ஏற்படலாம், உமிழ் நீர் முழுங்க முடியாமல் போகும்.
தடுக்கும்விதம்
இதில் இருந்து தப்பிக்க குளிர்காலத்திலும், குளிர் காற்று வீசும் பொழுதும் குளிர்தடுப்பு ஆடைகள் அணிந்துகொண்டும், காதில் பஞ்சை வைத்துக்கொள்வது. கை, கால் ஆகியவற்றிற்கு உறைகளைப் பயன்படுத்துவது போன்றவற்றால் இந்த பாதிப்பில் இருந்து பாதுகாத்துக் கொள்ளலாம்.
சிகிச்சை
முகவாதம் தாக்குதலுக்கு உள்ளானவர்கள் இயன்முறை சிகிச்சை அளிக்கப்படுகிறது. வைரஸ் பாதிப்பு உள்ளது உறுதியானால், மாத்திரையைக் கொடுப்பது உண்டு. வலி போக்கிகள் தற்காலிக நிவாரணத்துக்குத் தரப்படும். எவ்வாறாயினும் இதன் பாதிப்பில் இருந்த விடுபட பதினைந்து நாள்முதல் ஒருமாதம்வரை ஆகும்.
மேற்கொள்ள வேண்டிய பயிற்சிகள்
ஆகியவையே இதற்கான பயிற்சிகள்.
மேற்கோள்
4.பாஸ்டன் மருத்துவ இதழ் பகுப்பு:நரம்புத்தொகுதி நோய்கள்
சுற்றுச் சூழல் மற்றும் பால் நாட்டம்
சுற்றுச்சூழலுக்கும் பாலியல் நாட்டத்திற்கும் (Environment and sexual orientation) இடையிலான உறவு ஆராய்ச்சிக்கு உட்பட்டது. பாலியல் நாட்ட ஆய்வில், சில ஆராய்ச்சியாளர்கள் சுற்றுச்சூழல் தாக்கங்களை இயக்குநீர் தாக்கங்களிலிருந்து வேறுபடுத்துகின்றனர், மற்ற ஆராய்ச்சியாளர்கள் சுற்றுச்சூழல் தாக்கங்களின் ஒரு பகுதியாக மரபு ரீதியிலான இயக்குநீர் சுரப்பிகள் போன்ற உயிரியல் தாக்கங்களை உள்ளடக்கியுள்ளனர்.
விஞ்ஞானிகளால் பாலியல் நாட்டத்திற்கான சரியான காரணத்தினை தற்போது வரை அறிய இயலவில்லை, ஆனால் இது மரபணு, இயக்குநீர் மற்றும் சுற்றுச்சூழல் தாக்கங்களின் சிக்கலான இடைவினையின் விளைவு என்று அவர்கள் கருதுகின்றனர். அவர்கள் பாலியல் நாட்டத்தினை ஒரு தேர்வாக பார்க்கவில்லை.
பிரசவத்திற்கு பிந்தைய சமூக சூழல் பாலியல் நாட்டம் மீதான தாக்கத்திற்கான கருதுகோள்கள் பலவீனமானவையாக உள்ளது, குறிப்பாக ஆண்களுக்கு. இது பெற்றோர்கள் அல்லது குழந்தை பருவ அனுபவங்கள் பாலியல் நாட்டம் ஏற்பட அறிவுறுத்துகிறது என்பதற்கு எந்த ஆதாரமும் இல்லை.
பாலியல் நாட்டம் பாலியல் அடையாளத்துடன் ஒப்பிடும்போது
பெரும்பாலும், பாலியல் நாட்டம் மற்றும் பாலியல் அடையாளம் ஆகிய இரண்டும் வேறுபடுத்தப்படவில்லை. பாலியல் அடையாளம் ஒரு நபரின் வாழ்நாள் முழுவதும் மாறலாம், மேலும் உயிரியல் பாலியல், பாலியல் நடத்தை அல்லது உண்மையான பாலியல் நோக்குநிலை ஆகியவற்றுடன் ஒத்துப்போகலாம். பாலியல் நாட்டம் நிலையானது மற்றும் பெரும்பான்மையான மக்களுக்கு மாற வாய்ப்பில்லை, ஆனால் சில ஆய்வுகள் சிலர் தங்கள் பாலியல் நோக்குநிலையில் மாற்றத்தை அனுபவிக்கக்கூடும் என்பதைக் குறிக்கிறது, மேலும் இது ஆண்களை விட பெண்களுக்கு அதிகம் ஏற்பட வாய்ப்புள்ளது. அமெரிக்க உளவியல் சங்கம் பாலியல் நாட்டம் (நீடித்த ஈர்ப்பு) மற்றும் பாலியல் அடையாளம் (ஒரு நபரின் வாழ்க்கையின் எந்த நேரத்திலும் மாறலாம்) ஆகியவற்றை வேறுபடுத்துகிறது. விஞ்ஞானிகள் மற்றும் மனநல நிபுணர்கள் பொதுவாக பாலியல் நாட்டம் ஒரு தேர்வு என்று நம்புவதில்லை.
அமெரிக்க உளவியல் சங்கம், "பாலியல் நாட்டம் என்பது விருப்பப்படி மாற்றப்படக்கூடிய ஒரு தேர்வு அல்ல, மேலும் பாலியல் நாட்டம் பெரும்பாலும் சுற்றுச்சூழல், அறிவாற்றல் மற்றும் உயிரியல் காரணிகளின் சிக்கலான தொடர்புகளின் விளைவாகும் " என்று கூறுகிறது.உயிரியல், மரபணு அல்லது பிறவி இயக்குநீர் ஆகியன ஒரு நபரின் பாலுறவில் குறிப்பிடத்தக்க பங்கு வகிக்கிறது ".
பெற்றோர் ரீதியான சூழல்
வளரும் கருவில் இயக்குநீரின் தாக்கம் பாலியல் நோக்குநிலையின் வளர்ச்சியின் மிகவும் செல்வாக்கு மிக்க காரணக் கருதுகோளாகும். உகவர்கள் மூளையின் முக்கியப் பகுதிகளில் மிகக் குறைந்த டெஸ்டோஸ்டிரோனை வெளிப்படுத்தியிருக்கலாம் அல்லது அதன் ஆண்மை விளைவுகளுக்கு வெவ்வேறு நிலைகளைப் பெற்றிருக்கலாம் அல்லது முக்கியமான நேரங்களில் ஏற்ற இறக்கங்களை அனுபவித்திருக்கலாம் என்று கருதப்படுகிறது. பெண்களில், முக்கிய பகுதிகளில் டெஸ்டோஸ்டிரோன் அதிக அளவில் வெளிப்படுவது ஒரே பாலின ஈர்ப்புக்கான வாய்ப்பை அதிகரிக்கக்கூடும் என்று கருதப்படுகிறது.
1900 களில் ஆதிக்கம் செலுத்திய சமூகமயமாக்கல் கோட்பாடுகள், குழந்தைகள் "வேறுபடுத்தப்படாமல்" பிறக்கின்றன மற்றும் பாலின பாத்திரங்கள் மற்றும் பாலியல் நோக்குநிலைகளில் சமூகமயமாக்கப்பட்டன என்ற கருத்தை ஆதரித்தன. இது மருத்துவ பரிசோதனைகளுக்கு வழிவகுத்தது, இதில் புதிதாகப் பிறந்த மற்றும் சிறுவயது ஆண் குழந்தைகள் அறுவை சிகிச்சை மூலம் சிறுமிகளாக மாற்றப்பட்டனர். இந்த ஆண்கள் பின்னர் பெண்களாகவே வளர்க்கப்பட்டனர், இது எதிர்பார்ப்புகளுக்கு மாறான முடிவுகளைத் தந்தது. அவர்களை பெண்ணாக மாறாமலோ அல்லது ஆண்களால் ஈர்க்கப்படாமலோ இருந்தனர்.
தேவனூர்
தேவனூர் (Devanur), தமிழ்நாட்டின் அரியலூர் மாவட்டம், ஆண்டிமடம் வட்டம், ஆண்டிமடம் ஊராட்சி ஒன்றியத்தில் உள்ள தேவனூர் ஊராட்சியில் அமைந்த சிற்றூர் ஆகும்.
மக்கள் தொகை வகைப்பாடு
2001 ம் ஆண்டு மக்கள் தொகை கண்க்கெடுப்பின்படி மொத்தம் 1,915 ஆகும். அதில் ஆண்கள் 964 பெண்கள் 951 ஆகும்.
மேற்கோள்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
கேடா ராம்
கேட்டா ராம் (Kheta Ram) அல்லது கேத்தா ராம் (பிறப்பு செப்டம்பர் 20, 1986) இந்திய தடகள விளையாட்டாளர் ஆவார்; இந்தியத் தரைப்படையில் பணிபுரியும் இவர் 2016 கோடைக்கால ஒலிம்பிக் போட்டிகளில் இந்தியாவின் சார்பாக ஆண்கள் மாரத்தான் நிகழ்வில் போட்டியிடத் தகுதி பெற்று பங்கேற்றார். இந்தப் போட்டியில் 2 மணி 15 நிமிடங்கள் 26 வினாடிகளில் கடந்து இந்திய அணியில் இரண்டாவதாகவும் அனைவரிலும் 26வதாகவும் வந்தார். இந்த நேரம் இவரது சிறந்த நேரமாக அமைந்தது.
மேற்சான்றுகள்
பகுப்பு:1986 பிறப்புகள் பகுப்பு:இந்திய ஒலிம்பிக் வீரர்கள் பகுப்பு:தட கள விளையாட்டு வீரர்கள் பகுப்பு:1988 பிறப்புகள் பகுப்பு:வாழும் நபர்கள்
தொனகல் கோபி
தொனகல் கோபி (Thonakal Gopi) அல்லது தனக்கல் கோபி (Thanackal Gopi,  பி: மே 24, 1988) இந்திய தடகள மெய்வல்லுநர் ஆவார். இந்தியத் தரைப்படையில் பணியாற்றி வருகின்றார். ஆண்களுக்கான மாரத்தான் போட்டியில் 2016 கோடைக்கால ஒலிம்பிக் போட்டிகளில் இந்தியாவின் சார்பாக போட்டியிடத் தகுதி பெற்றார். இந்தப் போட்டியில் தனது சிறந்த நேரமாக 2 மணி 15 நிமிடம் 25 வினாடி காலத்தில் முடித்து 25ஆம் இடத்தை எட்டியுள்ளார்.
மேற்சான்றுகள்
பகுப்பு:தட கள விளையாட்டு வீரர்கள் பகுப்பு:1988 பிறப்புகள் பகுப்பு:இந்திய ஒலிம்பிக் வீரர்கள் பகுப்பு:2016 கோடைக்கால ஒலிம்பிக் தடகள விளையாட்டு வீரர்கள் பகுப்பு:வாழும் நபர்கள் பகுப்பு:Rio Olympic Editathon 2016
சியாங் மாய் நகரம்
சியாங் மாய் ( ஆங்கிலம்: Chiang Mai ) என்பது சில நேரங்களில் "சியாங்மாய்" என்று எழுதப்படுகிறது, இது வடக்கு தாய்லாந்தின் மிகப்பெரிய நகரம் மற்றும் சியாங் மாய் மாகாணத்தின் தலைநகரம் ஆகும். இது 700 km     இது பாங்காக்கிலிருந்து வடக்கே 700 கி.மீ. (435 மைல்) தொலைவில் உள்ளது.
சியாங் மாயின் நகரம் (தெசபான் நாகோன், "நகர நகராட்சி") 160,000 மக்கள்தொகை கொண்ட மியூங் சியாங் மாய் மாவட்டத்தின் பெரும்பாலான பகுதிகளை மட்டுமே அதிகாரப்பூர்வமாக உள்ளடக்கியது என்றாலும், நகரத்தின் பரவலானது பல அண்டை மாவட்டங்களாக பரவியுள்ளது. சியாங் மாய் பெருநகரப் பகுதியில் கிட்டத்தட்ட ஒரு மில்லியன் மக்கள் உள்ளனர், இது சியாங் மாய் மாகாணத்தின் மொத்தத்தில் பாதிக்கும் மேலானது.
குக்கரஅள்ளி ஏரி
குக்கரஅள்ளி ஏரி (Kukkarahalli Lake) மைசூர் நகரின் மைய பகுதியில் அமைந்துள்ள ஒரு ஏரி ஆகும். இந்த ஏரி கர்நாடக மக்களால் குக்கரஹள்ளி கெரெ என்று கன்னடத்தில் அழைக்கபடுகிறது. (கெரே என்றால் கன்னடத்தில் ஏரி என்று பொருள்) இந்த ஏரியானது மானசகங்கோத்திரி (மைசூர் பல்கலைக்கழகம்), கலாமந்திர் (ரங்கயானா) மற்றும் மத்திய உணவு தொழில்நுட்ப ஆய்வு நிறுவனம் ஆகியவற்றை அடுத்துள்ளது. இது மைசூர் நகரின் இதயம் போன்றுள்ளது.
இந்த ஏரி மூன்றாம்மும்மடி கிருஷ்ணராஜ உடையாரால் (1794–1868) உருவாக்கப்பட்டது. அவர் மைசூரை ஆண்டபோது இதனை 1864 இல் சுமார் 4000 ஹெக்டேர் பரப்பளவுள்ள நிலங்களின் நீர்ப்பாசன வசதிக்காகத் தோற்றுவித்தார். இது மைசூர் நகர குடிநீர் ஆதாரமாகவும் உள்ளது. இது பல்வேறு ஆக்கிரமிப்புகளுக்கு உள்ளாகியுள்ளது. மைசூர் மக்கள் மற்றும் சுற்றியுள்ள விவசாயிகளால் பாதுகாக்கப்படுகிறது. பறவைகளின் சரணாலயமாகவும் உள்ளது.
அமைவிடம்
இந்த ஏரி மைசூரின் நகரப்பகுதியில் அமைந்துள்ளது. ஏரியிலிருந்து மைசூர் தொடருந்து நிலையம் 3 கி. மீ தூரம். அருகாமையிலுள்ள வானூர்தி நிலையம் மைசூர் வானூர்தி நிலையம் 15 கி. மீ தொலைவிலும் உள்ளது.
வெளி இணைப்புகள்
பகுப்பு:மைசூர் ஏரிகள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சியாங் மாய் நகரம்
காலநிலை
சியாங் மாய் ஒரு வெப்பமண்டல காலநிலையை ( கோப்பன் ) கொண்டுள்ளது, இது குறைந்த அட்சரேகை மற்றும் மிதமான உயரத்தால், ஆண்டு முழுவதும் வெப்பமான மற்றும் வெப்பமான காலநிலையுடன் இருக்கும், இருப்பினும் வறண்ட காலங்களில் இரவு நேரத்தில் குளிர்ச்சியாகவும் இருக்கும். இதுவரை பதிவு செய்யப்பட்ட அதிகபட்ச வெப்பநிலை 42.4 °C மே 2005 இல். குளிர் மற்றும் வெப்பமான வானிலை விளைவுகள் அடிக்கடி நிகழ்கின்றன, ஆனால் குளிர் வெப்ப விளைவுகளை விட நீண்ட காலம் நீடிக்கும் மற்றும் 85 வயதிற்கு மேற்பட்ட வயதானவர்களை அபாயத்திற்கு இட்டுச்செல்கிறது.
காற்று மாசுபாடு
சியாங் மாயில் தொடர்ச்சியான சுற்றுச்சூழல் பிரச்சினை காற்று மற்றும் மாசுபாடு என்பது ஒவ்வொரு ஆண்டும் பிப்ரவரி மற்றும் ஏப்ரல் மாதங்களுக்கு இடையில் வறண்ட காலத்தின் முடிவில் நிகழ்கிறது. 1994 ஆம் ஆண்டில், நகரத்தின் காற்று மாசுபாட்டுடன் தொடர்புடைய சுவாசக் கோளாறுகளால் பாதிக்கப்பட்ட நகரவாசிகளின் எண்ணிக்கை மருத்துவமனைகளில் அதிகரித்து வருவதாக டாக்டர் வோங்புரனாவாட் கூறினார்.
குறிப்புகள்
பகுப்பு:தாய்லாந்து நாட்டிலுள்ள ஊர்களும் நகரங்களும் பகுப்பு:தாய்லாந்து வரலாறு
மந்தர்பாரியா கடற்கரை
மந்தர்பாரியா கடற்கரை (Mandarbaria Beach) வங்காளதேசத்தின் சத்கீரா மாவட்டத்திலுள்ள சியாம்நகர் துணைமாவட்டத்தில் உள்ளது. இது அரியபாங்கா ஆற்றின் கரையில் உள்ள மந்தர்பாரியா வனத்திற்கு அருகில் 8 கிலோமீட்டர் நீளத்தில் இருக்கும் ஒரு கடற்கரையாகும். இக்கடற்கரை சுற்றுலாப் பயணிகளுக்கோ அல்லது உள்ளூர் மக்களுக்கோ ஒரு பிரபலமான இடமல்ல. மந்தர்பாரியா கடற்கரையின் ஒரு முனையில் சதுப்புநிலக் காடுகள் அமைந்துள்ளன.
மேற்கோள்கள்
பகுப்பு:வங்காளதேசம் பகுப்பு:வங்காளதேசத்தின் புவியியல்
காமரூப பேரரசு
காமரூப பேரரசு அல்லது பிராக்ஜோதிஷ்புரம் (Kāmarūpa or Pragjyotisha), இந்தியாவின் வடகிழக்கில் தேவா பேரரசுக்குப் முன்னர் எழுச்சி கொண்ட  அசாமியப் பேரரசாகும். இப்பேரரசு 350 முதல் 1140 ஆண்டு முடிய மூன்று அரச குலங்கள், தற்கால குவகாத்தி, திஸ்பூர் மற்றும் துர்ஜெயா  ஆகிய நகரங்களை தலைநகராகக் கொண்டு ஆண்டனர். இப்பேரரசில் தற்கால அசாமின் பிரம்மபுத்திர சமவெளி, பூடான், வங்காளம் மற்றும் பிகாரின் சில பகுதிகள் இருந்தன.
மகாபாரத காவியத்தில் ஜோதிஷ்புரம் நகரத்தைப் பற்றியும், அதனை ஆண்ட மன்னர்களின் பெயர்கள் குறிப்பிடப்பட்டுள்ளது.
மேற்கோள்கள்
பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:ஆசியாவின் முன்னாள் நாடுகள் பகுப்பு:இந்திய அரச மரபுகள் பகுப்பு:ஆசியாவின் முன்னாள் முடியாட்சிகள் பகுப்பு:அசாம் வரலாறு
பெட்டா டிக்வா
இசுரேலின் மத்திய புள்ளியியல் பணியகத்தின் அடிப்படையில், 2014இன் இறுதியில் கணக்கெடுக்கப்பட்ட மக்கள் தொகை கணக்கெடுப்பின் அடிப்படையில் பெட்டா டிக்வா நகரத்தின் மக்கள் தொகை 225,356 ஆகும். இந்நகரத்தின் மக்கள் தொகை அடர்த்தி அண்ணளவாக 6277 PD/km2 ஆகும். பெட்டா டிக்வாவின் அதிகார வரம்பு 35,868 டுனம்களை கொண்டுள்ளது.(~35.9 km2 or 15 sq mi).
மேற்கோள்கள்
பகுப்பு:இசுரேலிய நகரங்கள்
அரசு கழகத்தின் ஆய்வுறுப்பினர்
நெடுங்காலமாக தொடர்ந்து நிலவும் மிகப் பழைய அறிவியல் கழகத்தின் ஆய்வுநல்கை என்பது கணிசமான உயர்தகைமையின் குறியீடாகும். வரறு நெடுக, பல தகைமை சான்ற அறிவியல் அறிஞர்களூக்கு இந்த விருது வழங்கப்பட்டுள்ளது. இவரில் Isaac Newton (1672), Charles Babbage (1816), Michael Faraday (1824), Charles Darwin (1839), Ernest Rutherford (1903), Srinivasa Ramanujan (1918), Albert Einstein (1921), Paul Dirac (1930), Winston Churchill (1941), Subrahmanyan Chandrasekhar (1944), Dorothy Hodgkin (1947), Alan Turing (1951), Lise Meitner (1955) and Francis Crick (1959). More recently, fellowship has been awarded to Stephen Hawking (1974), David Attenborough (1983), Tim Hunt (1991), Elizabeth Blackburn (1992), Raghunath Mashelkar (1998), Tim Berners-Lee (2001), Venki Ramakrishnan (2003), Atta-ur-Rahman (2006), Andre Geim (2007), James Dyson (2015), Ajay Kumar Sood (2015), Subhash Khot (2017), Elon Musk (2018) ஆகியோர்உள்ளிட்ட மொத்தம் 8,000 பேர்,  நோபெல் பரிசாளர் 280  பேரடங்கிய அற்ஞர்கள் அடங்குவர். 1900 இல் இருந்து,, 2018 அக்தோபர் வரை 1689 வாழும்  ஆய்வுறுப்பினர் உள்ளனர். இவர்களில் ஆய்வுறுப்பினரும் அயலக ஆய்வுறுப்பினரும் தகைமை ஆய்வுறுப்பினரும் அடங்குவர். மேலும், இவரில் 85 பேர் நோபெல் பரிசு பெற்றவர் ஆவர். thumb|218x218px| 1672 இல் தேர்ந்தெடுக்கப்பட்ட [[ஐசாக் நியூட்டன்|ஐசக் நியூட்டன் அரசு கழகத்தின் தொடக்ககால  ஆய்வுறுப்பினர்களில் ஒருவராக இருந்தார்.]] அரசு கழக ஆய்வுநல்கையை ஒவ்வொரு ஆண்டும் தங்கள் அறிவிப்பைக் கொண்டாடும் பல நிறுவனங்களுடன், " வாழ்நாள் சாதனைக்கான ஆஸ்கார் விருதுக்கு சமமானது " என்று தி கார்டியன் இதழ் விவரித்துள்ளது.
ஆய்வுநல்கைகள்
thumb|240x240px|[[ஸ்டீவன் ஹாக்கிங்|ஸ்டீபன் ஹாக்கிங் 1974 இல் உறுப்பினராக தேர்ந்தெடுக்கப்பட்டார். ]] ஒவ்வொரு ஆண்டும் ஏப்ரல் மாத இறுதியில் அல்லது மே மாத தொடக்கத்தில் சுமார் 700 முன்மொழியப்பட்ட வேட்பாளர்களின் குழுவிலிருந்து 60 புதிளாய்வுறுப்பினரும்FRS) கவுரவ ஆய்வுறுப்பினரும்(HonFRS) அயலக ஆய்வுறுப்பினரும்(ForMemRS) தேர்ந்தெடுக்கப்படுகிறார்கள். கீழே விவரிக்கப்பட்டுள்ள  ஆய்வு நல்கைகளில் ஒன்றுக்கு மட்டுமே தற்போதுள்ள உறுப்பினர்களால் புதிய உறுப்பினர்களை பரிந்துரைக்க முடியும்.
ஆய்வுறுப்பினர்.
thumb|பில் பிரைசன் 2013 இல் தகைமை ஆய்வுறுப்பினராக தேர்ந்தெடுக்கப்பட்டார். ஒவ்வொரு ஆண்டும் 52 புதிய ஆய்வுறுப்பினர்கள் ஐக்கிய இராச்சியத்திலிருந்து, பொதுநலவாயநாடுகளின் மீதமுள்ள நாடுகளும் அயர்லாந்தும் உட்பட,  தேர்ந்தெடுக்கப்படுகிறார்கள். இது சமூகத்தில் 90% ஆகும். ஒவ்வொரு வேட்பாளரும் அவர்களின் தகுதிகளின் அடிப்படையில் கருதப்படுகிறார்கள், மேலும் அறிவியல் சமூகத்தின் எந்தத் துறையிலிருந்தும் முன்மொழியப்படலாம். அறிவியல் துறையில் சிறந்து விளங்குவதன் அடிப்படையில் வாழ்நாள் முழுவதும் தேர்ந்தெடுக்கப்படுபவர்கள், பெயருக்கு பிந்தைய எழுத்துக்களைப் பயன்படுத்த உரிமை உண்டு.
வெளிநாட்டவர் உறுப்பினர்
thumb|270x270px|[[செனிபர் தௌதுனா|ஜெனிபர் டூட்னா 2016 இல் வெளிநாட்டு உறுப்பினராக தேர்ந்தெடுக்கப்பட்டார்.]] ஒவ்வொரு ஆண்டும் ஆய்வுறுப்பினர்கள் பத்து புதிய வெளிநாட்டு உறுப்பினர்களைத் தேர்ந்தெடுக்கிறார்கள். இயல்பான ஆய்வு மாணவர்களைப் போலவே, அறிவியலில் சிறந்து விளங்குவதன் அடிப்படையில்  இணைநிலை மதிப்பாய்வு மூலம் வெளிநாட்டு உறுப்பினர்கள் வாழ்நாள் முழுவதும் தேர்ந்தெடுக்கப்படுகிறார்கள். 2016 ஆம் ஆண்டு நிலவரப்படி சுமார் 165 வெளிநாட்டு உறுப்பினர்கள் உள்ளனர், அவர்கள் பெயருக்கு பிந்தைய ForMemRS ஐப் பயன்படுத்த உரிமை உண்டு.
தகைமை ஆய்வுறுப்பினர்கள்
thumb|240x240px|1917இல் இ[[சீனிவாச இராமானுசன்|ராமானுஜன் உறுப்பினராகத் தேர்ந்தெடுக்கப்பட்டார்.]] இது அறிவியலுக்காக புகழ்பெற்ற சேவையை வழங்கிய வேட்பாளர்களுக்கு வழங்கப்படும் தகைமைக் கல்வி பட்டமாகும், ஆனால், ஆய்வுறுப்பினர்கள் அல்லது வெளிநாட்டு  ஆய்வுறுப்பினர்களுக்குத் தேவையான அறிவியல் சாதனைகளைக் கொண்டிருக்க வேண்டியதில்லை. தகைமை ஆய்வுறுப்பினர்களில் உலக நலவாழ்வு அமைப்பின் இயக்குநர் ஜெனரல் டெட்ரோஸ் அதானோம் கெப்ரேயஸ் (2022), பில் பிரைசன் (2013), மெல்வின் பிராக் (2010), ராபின் சாக்ஸ்பி (2015), டேவிட் செயின்ஸ்பரி பரோன் செயின்ஸ்பரியின் டர்வில் (2008), ஒனோரா ஓ ' நீல் (2007), ஜான் மேடாக்ஸ் (2000), பேட்ரிக் மூர் (2001), லிசா ஜார்டின் (2015) ஆகியோர் அடங்குவர். தகைமைப் படிப்பாளர்களுக்கு தகைமைப் பணிக்கான பெயரளவு கடிதங்களைப் பயன்படுத்த உரிமை உண்டு.
முன்னாள் சட்டம் 12 வழி உதவித்தொகைகள்
thumb|258x258px|[[டேவிட் ஆட்டன்பரோ|டேவிட் அட்டன்பரோ 1983 ஆம் ஆண்டில் முன்னாள் சட்டம் 12 வழி  ஆய்வுவுறுப்பினராக தேர்ந்தெடுக்கப்பட்டார்.]] சட்டம் 12 என்பது 1997 ஆம் ஆண்டில் அதிகாரப்பூர்வ கெளரவ உறுப்பினர் இருப்பதற்கு முன்பு உறுப்பினர்களைத் தேர்ந்தெடுப்பதற்கான ஒரு மரபான பொறிமுறையாகும். சட்டம் 12 இன் கீழ் தேர்ந்தெடுக்கப்பட்ட உறுப்பினர்களில் டேவிட் அட்டன்பரோ (1983), ஜான் பால்மர் (1991) ஆகியோர் அடங்குவர்.
அரச ஆய்வுறுப்பினர்கள்
ரரசு கழக மன்றம் பிரித்தானிய அரச குடும்ப உறுப்பினர்களை அர்சு கழக ஆய்வுறுப்பினராகத் தேர்ந்தெடுக்க பரிந்துரைக்கலாம். ஆம் ஆண்டு நிலவரப்படி நான்கு அரச ஆய்வுறுப்பினர்கள் உள்ளனர்.
இரண்டாம் எலிசபெத் ஒரு அரசு ஆய்வுறுப்பினர் அல்ல, ஆனால் இங்கிலாந்தின் இரண்டாம் சார்லஸ் முதல் ஆட்சி செய்த அனைத்து பிரித்தானிய மன்னர்களும் செய்ததைப் போல சமூகத்திற்கு தனது ஆதரவை வழங்கினார். எடின்பர்க் இளவரசர் பிலிப் டியூக் (1951) ஒரு அரசு கழக ஆய்வுறுப்பினராக அல்லாமல் சட்டம் 12 இன் கீழ் தேர்ந்தெடுக்கப்பட்டார்.
புதிய உறுப்பினர்களைத் தேர்ந்தெடுத்தல்
புதிய உறுப்பினர்களின் தேர்தல் ஆண்டுதோறும் மே மாதம் நடைபெறும்.அவர்களின் நியமனமும் இணை மதிப்பாய்வும் தேர்வு செய்யப்பட்ட காலத்திற்குப் பிறகு அறிவிக்கப்படுகிறது.
நியமனம்
ஆய்வுறுப்பினர் அல்லது வெளிநாட்டு உறுப்பினர் பதவிக்கான ஒவ்வொரு வேட்பாளரும் அரசு கழகத்தின் இரண்டு உறுப்பினர்களால் பரிந்துரைக்கப்படுகிறார்கள் (முன்மொழிபவர், வழிமொழிபவர்). முன்னதாக, முன்மொழிவுகள் ஒவ்வொரு நியமனத்தையும் ஆதரிக்க குறைந்தது ஐந்து ஆய்வுறுப்பினர்கள் தேவைப்பட்டது , இது ஒரு பழைய சிறுவர்கள் வலையமைப்பு, உயரடுக்கு பிரபுக்கள் கழகத்தை நிறுவியதாகக் விமர்சிக்கப்பட்டது. தேர்வுச் சான்றிதழ் (எடுத்துக்காட்டாக, பார்க்கவும்) முன்மொழிவு செய்யப்படும் முக்கிய காரணங்களின் அறிக்கையை உள்ளடக்கியது. ஒவ்வொரு ஆண்டும் பரிந்துரைகள் எண்ணிக்கைக்கு வரம்பு இல்லை. 2015 ஆம் ஆண்டில் ஆய்வுறுப்பினர் தேர்தலுக்கு 654 வேட்பாளர்களும் வெளிநாட்டு  ஆய்வுறுப்பினர் பதவிக்கு 106 வேட்பாளர்களும் இருந்தனர்.
தேர்வு
ராயல் சொசைட்டி கவுன்சில் தேர்வு செயல்முறையை மேற்பார்வையிடுகிறது மற்றும் பெல்லோஷிப் தேர்தலுக்கு வலுவான வேட்பாளர்களைப் பரிந்துரைக்க பிரிவுக் குழுக்கள் எனப்படும் 10 பாடப் பகுதி குழுக்களை நியமிக்கிறது. 52 பெல்லோஷிப் வேட்பாளர்கள் மற்றும் 10 வெளிநாட்டு உறுப்பினர் வேட்பாளர்களின் இறுதி பட்டியல் ஏப்ரல் மாதம் கவுன்சிலால் உறுதிப்படுத்தப்படுகிறது மற்றும் மே மாதம் ஒரு கூட்டத்தில் ஃபெலோக்களின் ரகசிய வாக்கெடுப்பு நடத்தப்படுகிறது. ஒரு வேட்பாளர் அந்த உறுப்பினர்களின் வாக்குகளில் மூன்றில் இரண்டு பங்கு பெற்றால் தேர்ந்தெடுக்கப்படுகிறார்.
இயற்பியல் மற்றும் உயிரியல் அறிவியலில் இருந்து 18 மாணவர்களுக்கும், பயன்பாட்டு அறிவியல் மனித அறிவியல் மற்றும் கூட்டு இயற்பியல் , உயிரியல் அறிவியல்களில் இருந்து 10 மாணவர்களுக்கும் ஊக்குவிப்பு உதவித்தொகை ஒதுக்கப்படலாம். மேலும் அதிகபட்சமாக ஆறு பேர் ' கெளரவ ' ' ஜெனரல் ' அல்லது ' ராயல் ' உறுப்பினர்களாக இருக்கலாம். ஃபெல்லோஷிப் பெறுவதற்கான நியமனங்கள் குறைந்தபட்சம் 12 உறுப்பினர்களைக் கொண்ட பிரிவுக் குழுக்களால் மதிப்பாய்வு செய்யப்படுகின்றன, மேலும் ஒரு தலைவர் (அவர்கள் அனைவரும் ராயல் சொசைட்டியின் உறுப்பினர்களாக உள்ளனர்). 10 பிரிவுக் குழுக்களின் உறுப்பினர்கள் ஒவ்வொரு மூன்று வருடங்களுக்கும் குழு சார்புகளைத் தணிக்க மாற்றப்படுகிறார்கள். ஒவ்வொரு பிரிவுக் குழுவும் பின்வருவனவற்றை உள்ளடக்கிய பல்வேறு சிறப்புத் துறைகளை உள்ளடக்கியதுஃ
சேர்க்கை
ஒவ்வொரு ஆண்டும் ஜூலை மாதம் நடைபெறும் முறையான சேர்க்கை நாள் விழாவில் புதிய உறுப்பினர்கள் கழகத்தில் அவர்கள் பட்டயப் பொறுப்பேற்பு புத்தகத்தில் கையெழுத்திட, அனுமதிக்கப் படுகிறார்கள். பட்டய உரை: "ஆனால், நம்மில் எவர் பதவியில் இருக்கும் ஜனாதிபதிக்கு , நாம் கழகத்திலிருந்து விலக விரும்புகிறோம் என்று குறிப்பிட்டுச் சொல்லுகிறார்களோ , அப்போது எதிர்காலத்தில் நாம் இந்தக் கடமையிலிருந்து விடுபடுகிறோம்".
2014 முதல், சேர்க்கை விழாவில் பங்கேற்பாளர்களின் உருவப்படங்கள் விக்கிமீடியா பொதுவகத்தில் பதிப்புரிமை கட்டுப்பாடுகள் இல்லாமல் , பொதுவாக்க உரிமத்தின் கீழ் வெளியிடப்பட்டுள்ளன , இது பரந்த மறு பயன்பாட்டை  ஏற்கிறது.
ஆராய்ச்சி நல்கையும் பிற விருதுகளும்
thumb|இயற்பியல் பேராசிரியரான பிரையன் காக்ஸ் 2016 ஆம் ஆண்டிலமரசு கழக ஆய்வுறுப்பினராக தேர்ந்தெடுக்கப்பட்டார், இதற்கு முன்பு 2005 முதல் 2013 வரை அரசு கழகப் பல்கலைக்கழக ஆராய்ச்சி நல்கையைப் பெற்றார். அரசு கழக முதன்மை உதவித்தொகைகளுக்கு மேலதிகமாக (FRSFORMEMRS & HonFRSF) பிற உதவித்தொகைகளும் கிடைக்கின்றன, அவை தேர்தலின் மூலம் அல்லாமல் தனியர்களால் விண்ணப்பிக்கப்படுகின்றன. இந்த ஆராய்ச்சி நல்கை விருதுகள் வைத்திருப்பவர்கள் அரசு கழக ஆய்வுறுப்பினர்கள் என்று அழைக்கப்படுகிறார்கள்.
பெல்லோஷிப் விருது (FRSHonFRS & ForMemRS) மற்றும் மேலே விவரிக்கப்பட்ட ஆராய்ச்சி நல்கைகள் தவிர, அரசு கழக விரிவுரைத் தகைமைகளும் பதக்கங்களும் பல விருதுகளும் வழங்கப்படுகின்றன.
வெளி இணைப்புகள்
பகுப்பு:ஐக்கிய இராச்சியம் பகுப்பு:அரசு கழகம் பகுப்பு:கல்வி விருதுகள் பகுப்பு:இங்கிலாந்தில் 1663
பக்கன் சிங் குலாஸ்தே
பக்கன் சிங் குலாஸ்தே (Faggan Singh Kulaste, பிறப்பு: 18 மே 1959) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தற்போது உருக்கு அமைச்சகம் மற்றும் ஊரக வளர்ச்சி அமைச்சகத்தின் இணை அமைச்சராக உள்ளார்.
அரசியல் வாழ்க்கை
இவர் 2019 ஆம் ஆண்டு நடந்த மக்களவைத் தேர்தலில், மாண்ட்லா தொகுதியிலிருந்து, பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் மே 2019 ஆம் ஆண்டு உருக்குத் துறை அமைச்சராக நியமிக்கப்பட்டார்.
இவர் இதற்கு முன்பு 1996, 1998, 1999, 2004, 2014 ஆகிய ஆண்டுகளில் நடந்த மக்களவைத் தேர்தலில், இதே தொகுதியில் போட்டியிட்டு வெற்றிபெற்றார். ஆனால் 2009 ஆம் ஆண்டு நடந்த மக்களவைத் தேர்தலில், இந்திய தேசிய காங்கிரசு வேட்பாளரான, பசோரி சிங் மஸ்ராம் என்பவரிடம் தோல்வியடைந்தார்.
இவர் 1999 ஆம் ஆண்டு வாஜ்பாய் அமைச்சரவையில், அமைச்சராகப் பணியாற்றினார்.
மேற்கோள்கள்
பகுப்பு:வாழும் நபர்கள் பகுப்பு:1959 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய அமைச்சர்கள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:மத்தியப் பிரதேச அரசியல்வாதிகள் பகுப்பு:மத்தியப் பிரதேச நபர்கள் பகுப்பு:இந்திய அமைச்சர்கள்
1452
ஆண்டு 1452 (MCDLII) பழைய யூலியன் நாட்காட்டியில் சனிக்கிழமையில் ஆரம்பமான ஒரு நெட்டாண்டாகும்.
சோடியம் சாலிசிலேட்டு
சோடியம் சாலிசிலேட்டு (Sodium salicylate) என்பது C7H5NaO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சாலிசிலிக் அமிலத்தினுடைய சோடியம் உப்பு சோடியம் சாலிசிலேட்டு என அழைக்கப்படுகிறது. உயர்வெப்பம் மற்றும் அழுத்த நிபந்தனைகளில் சோடியம் பினாலேட்டுடன் கார்பன் டை ஆக்சைடு வினைபுரிவதால் சோடியம் சாலிசிலேட்டு உற்பத்தியாகிறது. முற்காலத்தில் குளிர்கால பசுமைமாறா தாவரங்களிலிருந்து பிரித்தெடுக்கப்படும் மெத்தில் சாலிசிலேட்டை நீராற்பகுப்பு செய்து சோடியம் சாலிசிலேட்டு தயாரித்தார்கள். இனிப்புப் பூச்சமரப் பட்டையுடன் மிகையளவு சோடியம் ஐதராக்சைடு சேர்த்து சூடுபடுத்தியும் தயாரித்தார்கள்.
பண்புகள்
சோடியம் சாலிசிலேட்டு ஒரு சாலிசிலேட்டு குடும்ப வகைச் சேர்மமாகும். குழந்தைகள் மற்றும் பெரியவர்களிடத்தில் இராய் கூட்டறிகுறியை தூண்டுகின்றது. பொதுவாக இந்நோய் கூட்டறிநோய்குறி இன்ஃபுளுவென்சா சின்னம்மை போன்ற தீநுண்ம நோய்களைத் தொடர்ந்து வைரசு தொற்றாக வருகிறது.
பயன்கள்
வலிநிவாரணியாகவும் காய்ச்சலடிக்கியாகவும் சோடியம் சாலிசிலேட்டு ஒரு மருந்தாகப் பயன்படுகிறது. அழற்சி எதிர்ப்பு மருந்தாகவும் இதைப் பயன்படுத்துகிறார்கள். புற்றுநோய் செல்களில் திட்டமிடப்பட்ட உயிரணு இறப்பையும்  இழைய நசிவு நடவடிக்கையையும் தூண்டுகிறது. ஆசுப்பிரின் மருந்து ஒவ்வாமை கொண்டவர்களுக்கு மாற்றாக இம்மருந்தைப் பயன்படுத்துகிறார்கள். வெற்றிட புற ஊதாக் கதிர்விச்சையும் எலக்ட்ரான்களையும் கண்டறிய ஒளிரும்பொருளாக சோடியம் சாலிசிலேட்டு பயன்படுத்தப்படுகிறது.
புற இணைப்புகள்
பகுப்பு:கரிம சோடியம் உப்புகள் பகுப்பு:சாலிசிலேட்டுகள்
மூலக்கூறு இயற்பியல்
மூலக்கூறு இயற்பியல் (Molecular physics) என்பது மூலக்கூறுகளின் இயற்பியல் பண்புகளைப் பற்றி ஆராய்கின்ற ஒரு துறையாகும். இரண்டு அல்லது அதற்கு மேற்பட்ட அணுக்கள் வேதிப்பிணைப்புகளால் ஒன்றாகப் பிணைக்கப்பட்டு மின்சுமை ஏதுமின்றி நடுநிலையுடன் காணப்படும் ஒரு குழுவே மூலக்கூறு எனப்படும். இத்தகைய மூலக்கூறுகள் மற்றும் அணுக்களுக்கு இடையில் உள்ள வேதிப்பிணைப்புகள் மற்றும் அத்துடன் மூலக்கூறு இயக்கவியல் பற்றியும் இத்துறை ஆய்வு செய்கிறது. பல்வகையான நிறமாலையியல் சோதனைகள் மற்றும் ஒளி, ஓலிச் சிதறல் சோதனைகளில் இத்துறையின் மிக முக்கியமான சோதனை தொழில்நுட்பங்கள் உதவுகின்றன. மேலும் அணு இயற்பியலுடன் மிகநெருங்கிய தொடர்பும் கோட்பாட்டு வேதியியல், பெளதிக வேதியியல், வேதி இயற்பியல் ஆகிய துறைகளுடன் மேற்பொருந்தியும் காணப்படுகிறது.
அணுக்கள், மூலக்கூறுகளின் கிளர்வு நிலைகளுடன் கூடுதலாக அவற்றின் சுழற்சி மற்றும் அதிர்வுகள் தொடர்பான அறிதலையும் இத்துறை மேற்கொள்கிறது. இந்த சுழற்சிகளும் அதிர்வுகளும் தனி ஆற்றல் நிலைகளாக உள்ளன என்று அளவிடப்பட்டு இருக்கிறது. வேறுபட்ட சுழற்சி நிலைகளுக்கு இடையே உள்ள சிறிய ஆற்றல் வேறுபாடு காரணமாக தூய சுழற்சி நிறமாலையானது மின்காந்த நிழற்பட்டையின் மீஅகச்சிவப்புப் பகுதியில் ( 30 முதல் 150 மைக்ரோமீட்டர் அலைநீளத்தில் ) காணப்படுகிறது. அகச்சிவப்புப் பகுதியின் ( 1 முதல் 5 மைக்ரோமீட்டர் ) பகுதியில் அதிர்வு அலைமாலையும் தெரிகின்றன. மின்னணு நிலைமாற்றத்தின் காரணமாகத் தோன்றும் அலைமாலைகள் பெரும்பாலும் கட்புலனாகும் பகுதியிலும் புறஊதா நிறப்பகுதியிலும் காணப்படுகின்றன. மூலக்கூறுகளின் சுழற்சி மற்றும் அதிர்வு அலைமாலைகளை அளவிடுவதன் மூலம் உட்கருக்களுக்கு இடையிலான தொலைவை கணக்கிட முடியும்.
அணு இயற்பியல் துறையின் அத்தியாவசியமான அணுவொழுக்கல் கோட்பாடு, மூலக்கூறுவொழுக்கல் கோட்பாடாக  விரிவடைந்துள்ளது என்பதே மூலக்கூறு இயற்பியல் துறையின் ஒரு முக்கியமான அம்சமாகும்.
இவற்றையும் காண்க
பகுப்பு:அணு இயற்பியல்
தொழில்நுட்பவியல் இளையர்
தொழில்நுட்பவியல் இளையர் (ஆங்கிலம்: Bachelor of Technology) என்பது ஒரு இளநிலைப் பட்டம் ஆகும். இதனை ஏதேனும் ஒரு அங்கீகரிக்கப்பட்ட பல்கலைக்கழகத்தில் மூன்று முதல் ஐந்தாண்டுகள் படித்துப் பெறலாம். இதனை சுருக்கமாக, '''பி. டெக்.''' (B. Tech.) என்று குறிப்பிடுவர்.
ஆத்திரேலியா
ஆத்திரேலியாவில் இளங்கலைப் பொறியியல் படிப்பிற்கான நுழைவுத்தகுதி பெறாத, ஆனால் பொறியியல் தொடர்பாக படிக்க விரும்பும் மாணவர்களுக்கு ஏற்றதாக இப்பட்டம் இருக்கிறது. இப்பட்டத்தினை பொறியியல் படிப்பிற்கான பாதையாகவும் பயன்படுத்தலாம்.
இந்தியா
இந்தியாவில் இப்பட்டம் நுட்பவியல் தொடர்பான நான்கு வருட படிப்பிற்கு வழங்கப்படுகிறது.
மேற்கோள்கள்
பகுப்பு:இளநிலைப் பட்டங்கள்
புன்செய் நிலம்
புன்செய் நிலம் என்பது மழை நீரை நீர் ஆதாரமாகக் கொண்ட நிலமாகும். தமிழ்நாட்டில் உள்ள வேளாண்மை செய்யும் நிலங்களில் நீர் பாய்ச்சல் ஆதாரம் இல்லாத நிலப் பகுதிகள் புன்செய் என்ற சொல்லால் குறிக்கப்படுகின்றன. இந்நிலத்தில் நீர் ஆதாரம் குறைவாகத் தேவைப்படும் பயிர்கள் மட்டுமே பயிரிடப்படுகின்றன. புன்செய் நிலப்பகுதியில் பாசன வசதிக்காக சொட்டு நீர்ப்பாசனம், ஏரிப் பாசனம் அமைக்க தமிழக அரசு வழிவகை செய்கிறது. இந்த வகைப்பாடுடைய நிலங்களில் அதிகப்படியான பயிராக பருத்தி, மிளகாய், சோளம், கம்பு, வரகு, தினை, வெள்ளைச்சோளம், செஞ்சோளம், இருங்கு சோளம், கருஞ்சோளம், அரிசிக்கம்பு, செந்தினை, கருந்தினை, பைந்தினை, பெருந்தினை, சிறுதினை, காடைக்கண்ணி, கேழ்வரகு(கேப்பை), வரகு, குதிரைவாலி, பெருஞ்சாமை, செஞ்சாமை, சாமை போன்ற சிறுதானிய வகைகள் மற்றும் பயறு வகைகள் மட்டுமே விளைவிக்கப் படுகின்றன. ஆண்டு ஒன்றுக்கு போகம் வரை வேளாண்மை செய்யும் நிலத் தொகுதி புன்செய் எனப்படுகிறது. 5 ஏக்கருக்கும் குறைவாக சொந்த புன்செய் நிலம் வைத்திருக்கும் விவசாயிகளுக்கு தமிழ்நாடு தோட்டக்கலைத் துறை சார்பாக மானியத்துடன் சொட்டு நீர்ப்பாசனம் அமைத்துத் தரப்படுகிறது.
வெளி இணைப்புகள்
பகுப்பு:வேளாண் நில வகைகள் பகுப்பு:வேளாண்மை பகுப்பு:நில அமைப்புகள்
கைனான் செனாய்
கைனான் செனாய் (Kynan Chenai) (பிறப்பு: 29 சனவரி 1991, ஐதராபாத்து) ஓர் இந்தியக் குறிவைத்துச் சுடுவதில் ஒலிம்பிக் பாணித் தரம் வாய்ந்தவர். 2016 சனவரி 28 இல் தில்லியில் நடந்த போட்டிகளில் ஆசிய ஒலிம்பிக் குறிவைத்துச் சுடும் தகுதி பெற்றதால் 2016 கோடைக்கால ஒலிம்பிக்கில் விளையாட தேர்வு செய்யப்பட்டார்.
மிகுவல் பெர்னார்டியோ
மிகுவல் ஏஞ்சல் பெர்னார்டியோ டுவாடோ (Miguel Ángel Bernardeau Duato) (பிறப்பு: 12 திசம்பர் 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'குஸ்மான் நுனியர் ஒசுனா' என்ற கதாபாத்திரத்தில் நடித்ததன் மூலம் அறியப்படுகிறார்.
கைனான் செனாய்
மேற்கோள்கள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:இந்திய ஆடவர் குறிவைத்துச் சுடுவோர்கள் பகுப்பு:Rio Olympic Editathon 2016
மிகுவல் பெர்னார்டியோ
வாழ்க்கை
மிகுவல் பெர்னார்டியோ 12 திசம்பர் 1996 ஆம் ஆண்டு வாலேன்சியாவில் தொலைக்காட்சி தயாரிப்பாளர் மிகுவல் ஏங்கல் பெர்னார்டியோ மேஸ்ட்ரோவுக்கும் மற்றும் நடிகை அனா டுவடோவிற்கும் மகனாக பிறந்தார். இவருக்கு மரியா என்ற ஒரு இளைய சகோதரி உண்டு. இவர் ஐக்கிய அமெரிக்காவில் உள்ள சாண்டா மோனிகா கல்லூரியில் நாடகக் கலையில் கல்வி பயின்றார் மற்றும் கலிபோர்னியாவில் உள்ள லாஸ் லாஸ் ஏஞ்சலஸில் உள்ள அமெரிக்க நாடகக் கலைக்கழகத்தில் நடிப்பு பயிற்றார். இவரும் எசுப்பானியா பாடகி ஐதானாவும் நவம்பர் 2018 ஆண்டு முதல் காதல் உறவில் உள்ளார்கள்.
வேலநாட்டி சோடர்கள்
வெலநாட்டி சோழர்கள் இவர்கள் கீழைச் சாளுக்கியர்களின் கீழ் போர் வீரர்கள் மற்றும் தளபதிகளாக பணியாற்றினர். பிறகு இவர்கள் தனி ஆட்சி செய்ய தொடங்கினார்கள். இவர்களில் கொங்கா என்பவர் இவ்வரசை தோற்றுவித்தார். தற்போதைய குண்டூர் மாவட்டப் பகுதிகள், வெலநாடு என அழைக்கப்பட்டது.
கிபி 1076 இலிருந்து கிபி 1216 வரைக்கும் அவர்களுக்குத் தொடர்ச்சியான வரலாறு இருக்கிறது. இவர்கள் குண்டூரை ஆண்டவர்கள். பின்னர் வேங்கியில் இருந்தனர். வெலநாட்டு சோழர்கள் துர்ஜய வம்சத்தினர் என பல கல்வெட்டுகள் மூலம் அறியலாம். அந்த காலகட்டத்தில் ஆண்ட ஏழு வெலநாட்டு மன்னர்களில் மூன்று பேர் ராஜேந்திர சோழன் என்ற பெயரை வைத்திருந்தனர். பிற்காலத்தில் பாண்டியர்களுக்கும் காகதீய மன்னர்களுக்கும் ஏற்பட்ட போர்களில் இவர்கள் மிகவும் அடிபட்டனர். முடிவில் காகதீயப் பேரரசில் இவர்கள் நாடு அடக்கப்பட்டுவிட்டது.
குலம், கோத்திரம்
வெலநாட்டு சோழர்கள் தங்களை கம்மவார் இனத்தில் உள்ள துர்ஜய வம்சத்தில், வல்லூட் கோத்திரத்தில் பிறந்தவர்கள் என கூறியுள்ளார்கள்.
ஜாயப நாயக்கர்
ஜாயப நாயக்கர் அல்லது ஜாயபசேனானி என்பவர் இடைக்காலத்தில் தற்போதைய ஆந்திராவில் உள்ள வாரங்கல் பகுதியை ஆட்சி செய்த காகதீய மன்னர் கணபதி தேவர் அவர்களின் இராணுவ தளபதியாக இருந்தார். இவர் கம்மவார் இனத்தைச் சேர்ந்தவர். காகதீய பேரரசர் கணபதி தேவர் (1241 CE) கைகளில் வெலநாட்டு சோழர்கள் தோல்வியை தழுவிய பின்னர் பல நாயக்க வீரர்கள் வாரங்கல்லுக்கு இடம் பெயர்வதற்கும் காகதீய இராணுவத்தில் சேர்வதற்கும் வழிவகுத்தது. ஜாயபநாயக்கர் ஒரு வீரம் மிக்க தளபதி ஆவார். இவர் காகதீய யானைப்படையின் தளபதியாக நியமிக்கப்பட்டார். ஜெயபா நாயக்கரின் தங்கைகளான நாரம்மா, பேரம்மா ஆகிய இருவரையும் காக்கத்திய பேரரசர் கணபதி தேவர் திருமணம் செய்து கொண்டார்.
சிங்க இலச்சனை
வேலநாட்டி சோழர்கள் தங்களின் குல அடையாளமாக சிங்க இலச்சினையை பயன்படுத்தினார்கள்.
மேற்கோள்களும் குறிப்புகளும்
பகுப்பு:இந்திய அரச மரபுகள் பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:சோழர் பகுப்பு:ஆந்திரப் பிரதேச வரலாறு பகுப்பு:தெலங்காணா வரலாறு பகுப்பு:ஆசியாவின் முன்னாள் நாடுகள்
சோடியம் லாரேட்டு
சோடியம் லாரேட்டு (Sodium laurate) என்பது CH3(CH2)10CO2Na  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். லாரிக் அமிலத்தினுடைய சோடியம் உப்பு சோடியம் லாரேட்டு என அழைக்கப்படுகிறது. சோப்பு என வகைப்படுத்தப்படும் இச்சேர்மம் வெண்மை நிறத்தில் திண்மமாகக் காணப்படுகிறது.
மேற்கோள்கள்
பகுப்பு:கரிம சோடியம் உப்புகள் பகுப்பு:லாரேட்டுகள்
வேலாயுத சுவாமி கோயில், உகந்தை
உகந்தை மலை வேலாயுத சுவாமி கோயில் இலங்கையில் புகழ் பெற்ற இந்துக் கோயில்களுள் முக்கியமானது. குன்றம் எறிந்த குமரவேள், அவுணர்குல மன்னனை அழித்த பின்னர் எறிந்த வேலானது ஆறு பொறிகளாகியது. அவற்றுள் முதன்மையானது இம்மலையில் தங்கிற்று என்பது மூதிகம். முருகப்பெருமான் போருக்கு முன்னரும் பின்னரும் தங்கியிருக்க உகந்த பிரதேசமாகக் கருதி தங்கியிருந்தமையினால் இப்பெயர் பெற்றது எனலாம். ஈழத்து ஆறுபடைவீடுகளான திருப்படைகோயில்களுள் இதுவும் ஒன்றாகும்.
வரலாறு
அந்நேரம் இத்திருத்தலத்தின் வண்ணக்கராக சேகர ஸ்ரீ வர்ணதிசாநாயக்கா என்றும் முதியன்சே பண்டார மகாத்மியா என்றும் அழைக்கப்பட்ட ஒருவரை நியமித்தார்கள். இவர் தமிழ் மொழியை நன்கு அறிந்த பாணமையைச் சேர்ந்தவராவார். இவர்தான் இக்கோயிலின் முதலாவது வண்ணக்கர் என்ற இடத்தை வகித்தார். பின்னர் இவருடைய பரம்பரையினரே இன்றுவரை வண்ணக்கராகக் கடமை புரிகின்றனர் என்றும் கூறலாம்.
கதிர்காம விழாக் காலத்தையொட்டியே இங்கும் திருவிழா முன்னெடுக்கப்பட்டு வருகின்றது. கதிர்காமம் செல்லும் பக்தர்கள் இங்கு தங்கிச் செல்வது வழக்கம் ஆகும்.
உகந்தை திருமுருகன் ஆலயத்தின் விருட்சம் வெள்ளை நாவல் மரமாகும். ஆலயம் அருகேயுள்ள இருகுன்றுகளில் வள்ளியம்மனும், வேற்சாமியும் கோயில் கொண்டுள்ளனர். இவ்விரு குன்றங்களிலும் அமைந்துள்ள ஏழு நீர்ச்சுனைகளில் மூழ்கி நீராடினால் புண்ணியம் என நம்பப்படுகிறது.மலையடிவாரத்தில், தலவிருட்சமருகே பிள்ளையாருக்கு ஒரு திருமுன் உண்டு. திருவிழாக்காலங்களில், இரவு திருவீதியுலாவைத் தொடர்ந்து, முருகப்பெருமான் திருட்டுத்தனமாக வள்ளியம்மனைச் சந்திக்கும் "மலைத்திருவிழா" நடப்பதும், குன்றிலிருந்து இறங்கும்போது, அண்ணனுக்கு வெட்கப்பட்டு தன் ஆலயம் நோக்கி ஓடுவதும், இங்குள்ள சுவாரசியம்.
ஈழத்தைப் பொறுத்தவரை சிங்களவரும் தமிழரும் முருகப் பெருமானைத் தரிசிக்க ஒன்றுகூடும் இடங்களுள் கதிர்காமத்திற்கு அடுத்ததாக உகந்தை ஸ்ரீ முருகன் ஆலயத்தைக் குறிப்பிடலாம்.
வெளி இணைப்புகள்
பகுப்பு:இலங்கையிலுள்ள முருகன் கோவில்கள்
காட்பாடி ஊராட்சி ஒன்றியம்
காட்பாடி ஊராட்சி ஒன்றியம், இந்தியாவின் தமிழ்நாட்டின் வேலூர் மாவட்டத்தில் உள்ள இருபது  ஊராட்சி ஒன்றியங்களில்  ஒன்றாகும். காட்பாடி ஊராட்சி ஒன்றியம் இருபத்தி ஒன்று ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம்  காட்பாடியில் இயங்குகிறது.
மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, காட்பாடி ஊராட்சி ஒன்றியத்தின் மொத்த மக்கள் தொகை 82,966 ஆகும். அதில் பட்டியல் சமூக மக்கள் தொகை 14,186 ஆக உள்ளது. பட்டியல் பழங்குடி மக்களின் தொகை 1,434 ஆக உள்ளது.
ஊராட்சி மன்றங்கள்
காட்பாடி ஊராட்சி ஒன்றியத்தில் உள்ள 21 கிராம ஊராட்சி மன்றங்களின் விவரம்;
மேற்கோள்கள்
பகுப்பு: வேலூர் மாவட்ட ஊராட்சி ஒன்றியங்கள் பகுப்பு:வேலூர் மாவட்டம்
டச் ஸ்டோன் (ஆஸ் யூ லைக் இட்)
டச் ஸ்டோன் என்பது ஷேக்ஸ்பியரின் ஆஸ் யூ லைக் இட் நாடகத்தில் வரும் ஒரு கற்பனை கதாபாத்திரமாகும்.
நாடக பாத்திரம்
டச் ஸ்டோன் என்பது ட்யுக் ஃபெட்ரிக்கின் (Duke Frederick) அரசவை கோமாளி கதாபாத்திரம் ஆகும். நாடகம் முழுவதும் அவன் மற்ற கதாபாத்திரங்களை பற்றி கூறிக்கொண்டே இருப்பது நாடகத்தை நன்கு புரிந்து கொள்ள உதவுகிறது. அட்ரே (Audrey) என்னும் பெண்ணுடன் டச் ஸ்டோன் காதலில் விழுந்துவிடுகிறான். அதே நகரத்தை சேர்ந்த வில்லியம் (William) என்பவன் அட்ரேவை தவறான வழிகளில் அடைய நிறைய முயற்சிக்கிறான். ஆனால் டச் ஸ்டொனால் மிரட்டி விரட்டப்படுகிறான். டச் ஸ்டோன் அட்ரேவை மனந்தாலும் ஒரு கணிப்பு அவர்கள் உறவை நெருக்கமானதாக ஆக்கவில்லை. அட்ரே டச் ஸ்டோனுடன் உண்மையான காதலுடன் இருக்க வில்லை. அவள் வெறும் பட்டிக்காட்டு பெண்ணாகவே இருந்தாள். சீலியாவின் (celia) பாதுகாப்பிற்காகவும் அவளின் வசதிக்காகவும் டச் ஸ்டோன் காட்டில் பின்தொடர்ந்து செல்வது அவனது பாத்திரம் சுயநலமில்லாததாக காட்டுகிறது.
டச் ஸ்டோன் அவனை ஆவிட் உடன் ஒப்பிட்டுக்கொள்வான். டச் ஸ்டோன் என்ற வார்த்தை ஆர்தர் கோல்டிங் (Arthur Golding) என்பவரது 1575 ஆம் ஆண்டு இரண்டாம் புத்தகத்தின் மொழிபெயர்ப்பில் இருந்து தோன்றியது. அதில் மெர்குரி (Mercury) தந்திரமாக அப்பலோவின் (Apollo) கால்நடைகளை திருடி வைத்துக் கொண்டு பேட்டஸ் (Battus) இடம் கால்நடைகள் எங்கே என கேட்டு அவனை தண்டிக்க டச்ஸ்டோனாக மாற்றி விடுகிறான்.
ஷேக்ஸ்பியரின் கோமாளிகளில், டேவிட் வில்ஸ் (David Wiles) அறிவுறுத்திய படி ராபர்ட் ஆர்மின் (Robert Armin) ஆஸ் யு லைக் இட் முதல் நாடகத்தில் (p145) டச் ஸ்டோனாக நடித்தார். ஆர்மின் டச் ஸ்டோனாக 1599 ல் நடித்ததில் இருந்து அரசவை கோமாளிக்களின் கதாபாத்திரங்களின் தொடக்கமாக அது அமைந்தது. இந்த கதாபாத்திரங்கள் முந்தைய கோமாளி பாத்திரங்களை விட மாறுபட்டிருந்தது. முந்தய கோமாளிகள் வெறும் கைக்கூலிகளாக மட்டுமே இருந்தனர்.
நூல்
பகுப்பு:சேக்சுபியரின் கதாபாத்திரங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பன்னாட்டு பறவை வாழ்க்கை
பன்னாட்டு பறவை வாழ்க்கை (BirdLife International) என்பது உலகளாவிய அரசு சார்பற்ற அமைப்பு ஆகும். இது பறவைகள் மற்றும் அவற்றின் வாழ்விடங்களைப் பாதுகாக்கப் பாடுபடுகிறது. பன்னாட்டு பறவை வாழ்க்கை அமைப்பின் முன்னுரிமைகளில் பறவை சிற்றினங்கள் அழிவதைத் தடுப்பது, பறவைகளுக்கான முக்கியமான தளங்களை அடையாளம் கண்டு பாதுகாப்பது, முக்கிய பறவை வாழ்விடங்களைப் பராமரித்தல் மற்றும் மறுசீரமைப்பு செய்தல் மற்றும் உலகளவில் பறவைப் பாதுகாப்பார்களை மேம்படுத்துதல் ஆகியவை அடங்கும்.
பறவைகள் பாதுகாப்பிற்கான அரச அமைப்பு, ஜப்பானின் காட்டுப் பறவைச் சமூகம், ஆபர்ன் தேசிய சமூகம் மற்றும் அமெரிக்கப் பறவை பாதுகாப்பகம் உள்ளிட்ட 116 நாடுகளின் கூட்டமைப்பின் 2.5 மில்லியனுக்கும் அதிகமான மக்கள் உறுப்பினர்களாக உள்ளனர்.
பன்னாட்டு பறவை வாழ்க்கை சுமார் 13,000 முக்கியமான பறவைகள் மற்றும் பல்லுயிர்ப் பகுதிகளை அடையாளம் கண்டுள்ளது. இது பறவைகளுக்கான பன்னாட்டு இயற்கைப் பாதுகாப்புச் சங்கத்தின் செம்பட்டியல் ஆணையத்தின் அதிகாரப்பூர்வ அமைப்பாகும். 2015ஆம் ஆண்டு நிலவரப்படி, 1,375 பறவை சிற்றினங்கள் (மொத்தத்தில் 13%) அழிந்துபோகும் அபாயத்தில் உள்ளன (மிக அருகிய இனம், அருகிய இனம் அல்லது அழிவாய்ப்பு இனம்) என பேர்டுலைப் இன்டர்நேஷனல் நிறுவியுள்ளது.
பன்னாட்டு பறவை வாழ்க்கை, பறவைகள் வாழ்க்கை:இதழ் என்ற காலாண்டு ஆங்கில இதழை வெளியிடுகிறது. இதில் பறவைகள் மற்றும் அவற்றின் பாதுகாப்பு பற்றிய சமீபத்திய செய்திகள் மற்றும் அதிகாரப்பூர்வ கட்டுரைகள் இடம்பெறுகின்றன.
வரலாறு
வலது|thumb| 1970களில் சீஷெல்ஸின் லா டிகுவில் தனது சீருடையில் பன்னாட்டு பறவை பாதுகாப்பு குழு முத்திரையுடன் ஒரு காவலர் ஒருவர் பன்னாட்டு பறவை வாழ்க்கை 1922-ல் அமெரிக்க பறவையியல் வல்லுநர்களான டி. கில்பர்ட் பியர்சன் மற்றும் ஜீன் தியோடர் டெலாகோர் ஆகியோரால் பன்னாட்டுப் பறவை பாதுகாப்புக் குழுவாக நிறுவப்பட்டது. 1928-ல் பறவைகள் பாதுகாப்பிற்கான பன்னாட்டுக் கூட்டமைப்பு எனவும், 1960 -ல் பறவைகள் பாதுகாப்பிற்கான பன்னாட்டுக் குழுமம் எனவும் 1993-ல் பேர்ட்லைப் இன்டர்நேஷனல் எனவும் மறுபெயரிடப்பட்டது. .
உலகளாவிய திட்டங்கள்
பன்னாட்டு பறவை வாழ்க்கை ஆப்பிரிக்கா, அமெரிக்கா, ஆசியா, ஐரோப்பா மற்றும் மத்திய ஆசியா, மத்திய கிழக்கு மற்றும் பசிபிக் ஆகிய நாடுகளில் ஒன்பது பாதுகாப்பு திட்டங்களைச் செயல்படுத்தியுள்ளது. இந்தத் திட்டங்களில் பாதுகாப்புப் பணிகளைத் திட்டமிடுதல், செயல்படுத்துதல், கண்காணித்தல் மற்றும் மதிப்பீடு செய்வதற்கான கட்டமைப்பை வழங்குகின்றன, மேலும் முக்கியமான பறவைகள் மற்றும் பல்லுயிர்ப் பகுதிகள் திட்டம், கடல்சார் திட்டம், அழிவுகளைத் தடுக்கும் திட்டம், மற்றும் பறக்கும் பாதைகள் திட்டம் ஆகியவை அடங்கும்.
காட்டு பறவை கூட்டமைப்பு தைவானின் மறுபெயர்
2008ஆம் ஆண்டில், காட்டுப் பறவை கூட்டமைப்பு, தைவானின் ஆங்கிலப் பெயர், பன்னாட்டு பறவை வாழ்க்கையின் கோரிக்கைக்கு இணங்க, சீனா மக்கள் குடியரசின் அழுத்தத்திலிருந்து உருவாகும் வகையில் சீனா காட்டுப் பறவை கூட்டமைப்பு என மறுபெயரிடப்பட்டது. 2020ஆம் ஆண்டில் பேர்ட்லைப் இன்டர்நேஷனல் அமைப்பு அகற்றப்பட்டதைத் தொடர்ந்து ஆங்கிலப் பெயரானது தைவான் காட்டுப் பறவை கூட்டமைப்பு என மாற்றப்பட்டது.
தைவானின் சீனா காட்டுப் பறவை கூட்டமைப்பு நீக்கம்
இருப்பினும், பன்னாட்டு பறவை வாழ்க்கை சீனக்குடியரசின் காட்டுப் பறவை கூட்டமைப்பு அதன் அனைத்து கோரிக்கைகளையும் நிவர்த்தி செய்தாலும், அது பன்னாட்டு பறவை வாழ்க்கை கூட்டாண்மை திட்டத்திலிருந்து நீக்கப்படலாம் என்று கூறியது. 7 செப்டம்பர் 2020 அன்று, சீனக்குடியரசின் காட்டுப் பறவை கூட்டமைப்பு அதன் பொதுச் சபைக் கூட்டத்தில் பேர்ட்லைப் இன்டர்நேஷனலின் கோரிக்கைகளைப் பற்றி விவாதிக்கும் வாய்ப்பைப் பெறுவதற்கு முன்பு, பன்னாட்டு பறவை வாழ்க்கை உலகளாவிய கூட்டமைப்பிற்கு சீனக்குடியரசின் காட்டுப் பறவை கூட்டமைப்பினை அதன் கூட்டாண்மை திட்டத்திலிருந்து நீக்க வாக்களித்தது.
பன்னாட்டு பறவை வாழ்க்கை தலைமை நிர்வாக இயக்குநர் பேட்ரிசியா சூரிதா பின்னர் ராய்ட்டர்ஸ் "பேச்சுத் தடையாணை" என்று விவரித்ததை வெளியிட்டார். சீனக்குடியரசின் காட்டுப் பறவை கூட்டமைப்பின் "துரதிருஷ்டவசமான பொது அறிக்கை" பற்றி பகிரங்கமாகக் கருத்து தெரிவிக்க வேண்டாம் என்று தனது ஊழியர்களுக்கு அறிவுறுத்தினார். "இந்த விஷயத்தைப் பற்றி நீங்கள் ஏதேனும் கேள்விகளைப் பெற்றால், தயவுசெய்து கருத்து தெரிவிக்க வேண்டாம், அதற்குப் பதிலாக இந்த விடயத்தை என்னிடம் நேரடியாகப் பகிரவும்" என்று சூரிதா எழுதினார்.
சீனக்குடியரசின் காட்டுப் பறவை கூட்டமைப்பு மற்றும் பன்னாட்டு பறவை வாழ்க்கை இடையேயான கடிதங்கள், சீனக்குடியரசின் காட்டுப் பறவை கூட்டமைப்பு அகற்றப்படுவதற்கு முன்பு நல்ல நம்பிக்கையுடன் பேச்சுவார்த்தை நடத்தி, பெயர் மாற்றம் குறித்து விவாதிக்கத் தயாராக இருந்தது என்பதை நிரூபிக்க, 19 செப்டம்பர் 2020 அன்று சீனக்குடியரசின் காட்டுப் பறவை கூட்டமைப்பினால் வெளியிடப்பட்டது.
வெளி இணைப்புகள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:பன்னாட்டு அமைப்புகள்
தாம்பாளம்
தாம்பாளம் அல்லது தட்டு(ஆங்கிலத்தில்: Tray) என்பது ஒரு ஆழமற்ற தளம் ஆகும், இது பொருட்களை எடுத்துச் செல்வதற்குப் பயன்படுகிறது. இது தட்டுக்களை விட பெரியதாக இருக்கும். இது வெள்ளி, வெண்கலம், காகிதத்தாள், இரும்புத்தகடு, மரம், மெலமைன், மற்றும் வார்ப்படக்கூழ் உள்ளிட்ட ஏராளமான பொருட்களிலிருந்து தயாரிக்கப்படுகின்றன. விலைகளைப் பொறுத்து தாம்பாளத்தட்டுக்கள் ஏராளமான வகைப்படும், உணவுவிடுதிகளில் பயன்படுத்தப்படும் மெலமைன் அல்லது வார்ப்படக்கூழ்களினாலான தாம்பாளங்கள் விலை மலிவானதும், ஒருமுறைப் பயன்படுத்தகூடியதுமாகும். வீடுகளில் நடுத்தரவிலைகளில் கிடைக்கும் மரத்தட்டுக்கள், எவர்சில்வர், வெண்கலத் தாம்பாளங்கள் பயன்படுத்தப்படுகின்றன. விலையுயர்ந்த உணவுவிடுதிகளில் வெள்ளி மற்றும் வெண்கலத்தாலான தாம்பாளங்கள் பயன்படுத்தப்படுகின்றன.